 2 Samuel 18  Devid wee gụọ ndị so ya ọnụ, họpụtakwara ha ndị isi otu puku otu puku ndị agha na ndị isi otu narị otu narị ndị agha.Devid mekwara Joab onyeisi otu ụzọ nụzọ atọ nke ndị agha ahụ, mee Abishaị nwa Zeruya, nwanne Joab, onyeisi nke otu ụzọ nụzọ atọ, meekwa Ịtaị onye Gat onyeisi nke otu ụzọ nụzọ atọ, wee zipụ ha. Eze wee sị ha: Mụ onwe m ga-esorịrị unu gaa.Ma ha sịrị: Ị gaghị aga, nihi na o nwee ka anyị si gbaa ọsọ, obi ha agaghị adị nebe anyị nọ; ọ bụrụkwa na ọkara nime anyị anwụọ, obi ha agaghị adị nebe anyị nọ, nihi na i ruru puku mmadụ iri nime anyị; ọ ga-aka mma ma ị nọrọ nobodo na-enyere anyị aka.Eze wee sị ha: M ga-eme ihe ọ bụla dị mma nanya unu. Eze wee kwụrụ nakụkụ ọnụ ụzọ ámá, mmadụ niile wee pụọ nìgwè dị otu narị mmadụ otu narị mmadụ nakwa nìgwè dị otu puku mmadụ otu puku mmadụ.Eze wee nye Joab na Abishaị na Ịtaị iwu, sị: Werenụ nwayọọ meso nwa okorobịa ahụ bụ Absalọm ihe nihi m. Mmadụ niile wee nụ mgbe eze nyere ndị isi ahụ niile iwu banyere Absalọm.Ha wee pụọ gawa nọhịa ibuso Izrel agha; e wee lụọ agha ahụ noké ọhịa Ifrem.Nikpeazụ, e meriri ndị Izrel nebe ahụ nihu ndị na-ejere Devid ozi, ndị e gburu nebe ahụ nụbọchị ahụ wee dị ukwuu, puku ndị ikom iri abụọ.Agha ahụ wee gbasaa nala ahụ dum. Oké ọhịa ahụ rikwara ndị mmadụ karịa ka mma agha riri nụbọchị ahụ.E mesịa, Absalọm hụrụ onwe ya nihu ndị na-ejere Devid ozi. Absalọm nọkwa nelu ịnyịnya ibu gbara na-aga, ịnyịnya ibu ahụ wee banye nokpuru alaka tụhịkọtara atụhịkọta nke nnukwu osisi gbara agba. Isi ya wee konye ná nnukwu osisi ahụ. O wee koro nelu mgbe ịnyịnya ibu ahụ nke bu ya gbafeere.Otu nwoke wee hụ ihe merenụ ma kọọrọ Joab, sị: Lee! Ahụwo m Absalọm ka o koro ná nnukwu osisi.Joab wee gwa nwoke ahụ nọ na-akọrọ ya ihe ahụ, sị: Ị hụrụ ya, gịnịkwanụ mere i gbughị ya nebe ahụ ka ọ daa nala? Ihe m gaara eme abụrụzie inye gị mkpụrụ ego ọlaọcha iri na ájị.Ma nwoke ahụ sịrị Joab: Ọ bụrụgodị na a tụọ otu puku mkpụrụ ego ọlaọcha nihe ọtụtụ wụnye m nọbụ aka, agaghị m esetị aka m metụ nwa eze; nihi na ọ bụ ná ntị anyị ka eze nyere gị na Abishaị na Ịtaị iwu, sị, Lezienụ anya, onye ọ sọrọ gị bụrụ, banyere nwa okorobịa ahụ bụ Absalọm.Ma ọ bụghị ya, m gaara eji aghụghọ meso mkpụrụ obi ya ihe, a gaghịkwa ezoro eze ihe a dum ezoro, gị onwe gị kwa anọrọ nakụkụ.Joab wee sị: Ka m ghara igbuwe onwe m oge otú a nihu gị! O wee chịrị ube atọ naka ya wee gaa manye ha nobi Absalọm mgbe ọ ka dị ndụ netiti nnukwu osisi ahụ.Mmadụ iri na-eje ozi bụ ndị bu ngwá agha Joab wee bịa gbuo Absalọm.Joab wee fụọ opi ka ndị agha ahụ lọghachi wee kwụsị ịchụ Izrel; nihi na Joab emewo ka ha kwụsị.Nikpeazụ, ha buuru Absalọm tụba ya nime nnukwu olulu dị noké ọhịa wee tụkọjuo nkume nelu ya. Ma Izrel dum gbalara, onye ọ bụla nụlọ ya.Mgbe Absalọm dị ndụ, o buuru otu ogidi gwunyere ya onwe ya na Ndagwurugwu Eze, nihi na ọ sịrị: Enweghị m nwa nwoke nke ga-eme ka a na-echeta aha m. O wee gụọ ogidi ahụ aha ya, a na-akpọkwa ya Ihe Ncheta Absalọm ruo taa.Ma Ahimaz nwa Zedọk sịrị: Biko, ka m gbara ọsọ gaa kọọrọ eze ihe merenụ, nihi na Jehova ekpepụtawo ya naka ndị iro ya.Ma Joab sịrị ya: Ọ bụghị gị ga-aga kọọ nke taa, ụbọchị ọzọ gị akọwa; ma ị gaghị akọ ihe merenụ taa, nihi na nwa eze anwụọla.Joab wee gwa onye Kush ahụ, sị: Gaa kọọrọ eze ihe ị hụrụ. Nwoke Kush ahụ wee kpọọrọ Joab isiala wee gbara gawa.Ahimaz nwa Zedọk wee gwa Joab ọzọ, sị: Ihe ọ bụla ga-eme, ya mee. Biko, ka mụ onwe m kwa gbara ọsọ soro onye Kush nazụ. Otú ọ dị, Joab sịrị: Nwa m, gịnị mere gị onwe gị ga-eji gbara gawa mgbe ọ na-enweghị ihe ị na-aga ịkọ?Ma ọ sịrị: Ihe ọ bụla ga-eme, ya mee, ka m gbara gawa. O wee sị ya: Gbara gawa! Ahimaz wee si nụzọ Ógbè Jọdan gbara gawa wee mesịa gbafere onye Kush ahụ.Devid nọ ọdụ nagbata ọnụ ụzọ ámá abụọ. Ka ọ nọ nebe ahụ, onye nche rịgooro nelu ụlọ nke ọnụ ụzọ ámá dị nakụkụ mgbidi. E mesịa, o lepụrụ anya hụ, ma, lee! e nwere otu nwoke ji ọsọ na-abịa naanị ya.Onye nche ahụ wee kpọọ eze gwa ya, eze wee sị: Ọ bụrụ na ọ bụ naanị ya na-abịa, ọ dị ihe ọ na-abịa ịkọ. O wee na-abịa, na-abịarukwu nso.Onye nche ahụ wee hụ nwoke ọzọ ka o ji ọsọ na-abịa. Onye nche ahụ wee kpọọ onye nche ọnụ ụzọ ámá, sị: Lee! Nwoke ọzọ ji ọsọ na-abịa naanị ya! eze wee sị: Onye nke a kwa nwere ihe ọ na-abịa ịkọ.Onye nche ahụ wee gaa nihu ịsị: M na-ahụ na ụkwụ ọsọ onye nke mbụ dị ka ụkwụ ọsọ Ahimaz nwa Zedọk, eze wee sị: Ọ bụ ezi mmadụ, ọ bụkwa ozi ọma ka o ji abịa.Nikpeazụ, Ahimaz kpọrọ eze wee sị: Nsogbu adịghị! O wee kpọọrọ eze isiala. O wee gaa nihu ịsị: Ka Jehova bụ Chineke gị bụrụ onye a gọziri agọzi, onye nyefere naka gị ndị buliri aka ha imegide onyenwe m eze!Otú ọ dị, eze jụrụ, sị: Nwa okorobịa ahụ bụ Absalọm ọ dịkwa mma? Ahimaz wee zaa, sị: Ahụrụ m oké ọgba aghara mgbe Joab zipụrụ onye na-ejere eze ozi nakwa ohu gị, amaghịkwa m ihe merenụ.Eze wee sị: Gaa nakụkụ, guzo nebe a. O wee gaa kwụrụ nakụkụ.Ma, lee, onye Kush ahụ batara, onye Kush ahụ wee malite ịsị: Ka onyenwe m eze nụrụ ozi, nihi na Jehova ekpepụtawo gị taa naka ndị niile na-ebili imegide gị.Ma eze jụrụ onye Kush ahụ, sị: Nwa okorobịa ahụ bụ Absalọm ọ dịkwa mma? Onye Kush ahụ wee zaa, sị: Ka ndị iro onyenwe m eze na ndị niile biliri ime gị ihe ọjọọ dịrị ka nwa okorobịa ahụ.O wee wute eze, o wee gbagoo nọnụ ụlọ dị nelu ụlọ nke ọnụ ụzọ ámá kwaa ákwá; ọ nọkwa na-agagharị, na-ekwu, sị: Nwa m Absalọm, nwa m, nwa m Absalọm! Ọ gaara akara m mma ma a sị na ọ bụ m nwụrụ kama gị onwe gị ịnwụ, Absalọm nwa m, nwa m! 